text: “Ang tawo nagmando sa tawo alang sa iyang kadaotan.”—ECCLESIASTES 8:9.
text: #000009
text: KANANG mga pulonga haom nga naghubit sa kasaysayan sa pagmando sa tawo. Kini maoy nakaingon sa grabeng pag-antos ug kagul-anan. Sulod sa katuigan, ang maayog-intensiyon nga mga tawo kinsa naningkamot sa pagpatunghag mas makiangayong katilingban kanunayng napakyas tungod sa kahakog ug korapsiyon. Ngano man? Nganong ang korapsiyon nagpadayon? Sa panguna, tungod sa mosunod nga tulo ka daotang impluwensiya.
text: #000010
text: Ang kalibotan puno sa kadalo ug kahakog. Sa maong kahimtang, ang pipila nalisdan nga mahimong lahi. Tungod sa hakog nga ambisyon, sila nahimong uhaw sa gahom. Naugmad usab nila ang kusganong tinguha alang sa dugang salapi ug kabtangan—nga labaw kay sa ila gayong gikinahanglan. Ikasubo, andam silang manglimbong aron makab-ot ang maong mga tumong. Inay makigbisog sa daotang impluwensiya, ang maong mga tawo ‘nagsunod sa panon sa katawhan alang sa daotang katuyoan.’—Exodo 23:2.
text: #000014
text: Si Satanas, nga usa ka rebelyosong espiritung linalang, “nagpahisalaag sa tibuok gipuy-ang yuta.” (Pinadayag 12:9) Siya malipay sa pagkontrolar sa mga tawo. Mahimong malansison niyang pahimuslan ang kinaiyanhong tinguha sa usa ka tawo nga maharuhay hangtod sa punto nga kini manglimbong.
text: #000016
text: Nagpasabot ba kana nga kita mga kikokiko lamang nga gikontrolar ni Satanas—nga mapugos pagsunod sa iyang pagmaniobra? Atong masayran ang tubag sa sunod nga artikulo.
text: #000017